CELEX: 31985D0165
Language: el
Date: 1985-02-08 00:00:00
Title: 85/165/ΕΟΚ: Απόφαση της Επιτροπής της 8ης Φεβρουαρίου 1985 για τροποποίηση της απόφασης 83/96/ΕΟΚ που παρέχει προσωρινά την άδεια στην Ιρλανδία και το Ηνωμένο Βασίλειο να λάβουν πρόσθετα μέτρα για να προστατευθούν από την εισαγωγή του Dendroctonus micans (Το κείμενο στην αγγλική γλώσσα είναι το μόνο αυθεντικό)

Avis juridique important

|

31985D0165

85/165/ΕΟΚ: Απόφαση της Επιτροπής της 8ης Φεβρουαρίου 1985 για τροποποίηση της απόφασης 83/96/ΕΟΚ που παρέχει προσωρινά την άδεια στην Ιρλανδία και το Ηνωμένο Βασίλειο να λάβουν πρόσθετα μέτρα για να προστατευθούν από την εισαγωγή του Dendroctonus micans (Το κείμενο στην αγγλική γλώσσα είναι το μόνο αυθεντικό)  

Επίσημη Εφημερίδα αριθ. L 063 της 02/03/1985 σ. 0028 - 0028

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 8ης Φεβρουαρίου 1985  για τροποποίηση της απόφασης 83/96/ΕΟΚ που παρέχει προσωρινά την άδεια στην Ιρλανδία και το Ηνωμένο Βασίλειο να λάβουν πρόσθετα μέτρα για να προστατευθούν από την εισαγωγή του Dendroctonus micans  (Το κείμενο στην αγγλική γλώσσα είναι το μόνο αυθεντικό)  (85/165/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 77/93/ΕΟΚ του Συμβουλίου της 21ης Δεκεμβρίου 1976 περί των μέτρων προστασίας κατά της εισαγωγής στα κράτη μέλη οργανισμών επιβλαβών για τα φυτά ή τα φυτικά προϊόντα (1), όπως τροποποιήθηκε τελευταία από την οδηγία 84/378/ΕΟΚ (2), και ιδίως το άρθρο 15 παράγραφος 2,  Εκτιμώντας:  ότι, στο πλαίσιο του κοινού φυτοϋγειονομικού καθεστώτος, δυνάμει της απόφασης 83/96/ΕΟΚ της Επιτροπής (3), όπως τροποποιήθηκε τελευταία από την απόφαση 84/69/ΕΟΚ της Επιτροπής (4), δόθηκε στην Ιρλανδία και το Ηνωμένο Βασίλειο η άδεια να ζητήσουν από άλλα κράτη μέλη ορισμένες επιπλέον εγγυήσεις, εκτός από εκείνες που παρέχονται από τις γενικές κοινοτικές διατάξεις, προκειμένου να εμποδιστεί η εισαγωγή του Dendroctonus micans μέσω κωνοφόρων φυτών, στη συνέχεια της πρόσφατης εξέλιξης των συνεπειών και της διάδοσης του οργανισμού αυτού στην Κοινότητα·  ότι η άδεια αυτή παρασχέθηκε, εν αναμονή ενίσχυσης των κοινοτικών εγγυήσεων με τροποποίηση της οδηγίας 77/93/ΕΟΚ, για περιορισμένη περίοδο που λήγει στις 31 Ιανουαρίου 1985·  ότι εξακολουθούν να υφίστανται οι λόγοι για τους οποίους παρασχέθηκε η άδεια αυτή και ότι έχει προταθεί από την Επιτροπή τροποποίηση της ανωτέρω οδηγίας, την οποία δεν έχει ακόμη εγκρίνει το Συμβούλιο·  ότι, κατά συνέπεια, πρέπει να παραταθεί η παροχή άδειας για μια επιπλέον περίοδο·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Φυτοϋγειονομικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Στο άρθρο 1 παράγραφος 1 της απόφασης 83/96/ΕΟΚ, η ημερομηνία «31 Ιανουαρίου 1985» αντικαθίσταται με την ημερομηνία «31 Ιανουαρίου 1986».  Άρθρο 2  Η παρούσα απόφαση απευθύνεται στην Ιρλανδία και στο Ηνωμένο Βασίλειο.  Βρυξέλλες, 8 Φεβρουαρίου 1985.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 26 της 31. 1. 1977, σ. 20.  (2) ΕΕ αριθ. L 207 της 2. 8. 1984, σ. 1.  (3) ΕΕ αριθ. L 61 της 8. 3. 1983, σ. 20.  (4) ΕΕ αριθ. L 38 της 9. 2. 1984, σ. 38.